Diari Oficial de la Generalitat Valenciana


Sumari del DOGV 7644, del 27-10-2015 (2015/8561)

Designació i constitució dels membres que han d'integrar-se en la mesa de contractació de l'ajuntament.
-------------------------------------------------------------------------------------------------------

### Dades del document

Número de DOGV
:   7644

Data del DOGV
:   27-10-2015

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2015/8561


Data del document
:   20-10-2015

Organisme emissor
:   Ajuntament d'Alaquàs

Tipus de document
:   Anunci

Descriptors 

:   * Alaquàs

Designació i constitució dels membres que han d'integrar-se en la mesa de contractació de l'ajuntament. [2015/8561]  
El Ple de la corporació, en sessió celebrada el 16 de juliol de 2015 i amb la modificació efectuada el 30 de juliol de 2015, adoptà acord, en relació a la proposta de designació i constitució dels membres que s'integren en la mesa de contractació, el tenor lliteral del qual és el següent:  
  
«Constituïda la nova corporació municipal, en el Ple de constitució de data 13 de juny de 2015, es proposa la designació i constitució dels membres que han d'integrar-se en la mesa de contractació, conforme al que estableix la normativa vigent en matèria de contractació pública.  
  
L'article 320 del Text Refós de la Llei de Contractes del Sector Públic, aprovat pel Reial Decret Legislatiu 3/2011, de 14 de novembre, regula la constitució de la mesa de contractació, com a òrgan d'assistència en els expedients de contractació d'obres, serveis i subministraments, en els procediments oberts, restringits i procediments negociats amb publicitat, dels enumerats en l'article 177 de l'esmentada llei; i indica que serà potestativa la seua constitució, per als expedients que es tramiten per procediment negociat sense publicitat.  
  
La composició dels seus membres s'estableix en la disposició addicional segona del TRLCSP, apartat 10, que indica que estarà presidida per un membre de la corporació o un funcionari, i en formaran part com a vocals el secretari o titular que tinga atribuïda la funció d'assessorament jurídic, i l'interventor o funcionari que exercisca funcions de control pressupostari, així com aquells altres que es designen per l'òrgan de contractació entre el personal funcionari de carrera o personal laboral al servei de la corporació, o membres electes. Actuarà de secretari de la mesa un funcionari de la corporació.  
  
Igualment la dita composició es regula en l'article 21 i següents del Reial Decret 817/2009, de 8 de maig, pel qual es desplega parcialment la LCSP, que estableix que el nombre mínim de membres que componen el dit òrgan col·legiat serà de quatre (art. 21.2). Si es realitza la dita designació de manera permanent, s'haurà de publicar tant en el perfil del contractant com en el Diari Oficial de la Comunitat Valenciana (art. 21.4 del dit Reial Decret 817/2009).  
  
Sense perjuí de les restants funcions que li atribueixen la vigent Llei de Contractes del Sector Públic, i les seues disposicions complementàries, l'article 22 de la dita normativa, esmentada en els apartats primer, segon i tercer, les funcions concretes atribuïdes a la mesa de contractació respecte als expedients que es tramiten en els procediments oberts, restringits i negociats amb publicitat i de diàleg competitiu, i entre elles, la qualificació dels documents de caràcter general, determinarà els licitadors inclosos i exclosos en els procediments, obrirà les proposicions, valorarà les distintes proposicions, en els termes que preveu la legislació vigent en matèria de contractació pública (art. 150, 151 i 152), i les classificarà en ordre decreixent de valoració, i a aquest efecte podrà sol·licitar els informes tècnics que considere necessaris, així com dictaminar o proposar al licitador seleccionat, entre altres.  
  
De conformitat amb el que estableix l'apartat 7 de l'article 21 del Reial Decret 817/2009, per a la vàlida constitució de la mesa, hauran d'estar presents la majoria absoluta dels seus membres i, en tot cas, el president, el secretari i els dos vocals que tinguen atribuïdes les funcions corresponents a l'assessorament jurídic i al control econòmic i pressupostari a l'òrgan, per la qual cosa s'han de nomenar suplents dels dits membres.  
El Ple, com a resultat de la votació, acorda:  
Primer. Designar els següents membres, que compondran la mesa de contractació de l'Ajuntament d'Alaquàs, que tindrà caràcter permanent, i els membres de la qual tindran veu i vot, i igualment assumiran les funcions en la Comissió de Seguiment i Control del Servei de l'Abastiment de l'Aigua i Clavegueram d'aquest ajuntament.  
  
Presidenta: Elvira García Campos, alcaldessa presidenta de l'ajuntament.  
Vocals regidors amb veu i vot:  
PSOE: Francisco Javier Evangelista.  
PP: José Pons Cervera. Suplent: Francisca Sánchez Díaz.  
Compromís: Consol Barberá i Guillem.  
CET: Vicente Lladró Besó.  
Ciutadans: Juan Carlos Mellado Ortiz.  
EU: Carolina Pino de la Cueva.  
Vocals tècnics:  
- Alberto Buendía Moya, secretari de la corporació, que assistirà al dit òrgan en l'assessorament jurídic a la mesa. Actuarà com a suplent María Jesús Jiménez Soler, vicesecretària de l'ajuntament.  
- Alfredo Ortega Bonilla, interventor, amb funcions pròpies de control pressupostari i control econòmic. Actuarà com a suplent el funcionari que legalment el substituïsca.  
- José Vicente Almenara Aguilar, amb funcions de control econòmic, com a tècnic responsable de l'Àrea de Tresoreria. Actuarà com a suplent el funcionari que legalment el substituïsca.  
- El responsable tècnic de cada servei, en funció de la matèria objecte de la contractació pública que es convoque. La mesa podrà requerir informes d'altres tècnics municipals responsables dels diversos serveis i dependències, i que per raó de la matèria, hagen d'efectuar valoració de les ofertes i propostes de contractistes que en cada convocatòria es presenten, els quals actuaran amb veu i sense vot.   
  
Secretària de la mesa, amb veu però sense vot:  
- Conxa Latorre Silla, responsable del Departament de Contractació.   
- M.ª Ángeles Ramírez Abad, auxiliar adscrita al Departament de Contractació, qui actuará com a suplent en absència del titular.   
  
Segon. Atribuir al dit òrgan col·legiat les funcions que detalla i desplega l'article 22 del Reial Decret 817/2009, de 8 de maig, en els expedients de contractació d'obres, serveis, subministraments i resta de contractes que regula el Text Refós de la Llei de Contractes del Sector Públic i la seua reglamentació, i que aquesta administració pública tramite en la vigent legislatura, mitjançant procediment obert, restringit i procediments negociats amb publicitat, dels enumerats en l'article 177 de l'esmentada llei, o qualsevol altre que se'ls encomane en els corresponents plecs de clàusules.  
  
Tercer. Procedir a la publicació en el Diari Oficial de la Comunitat Valenciana del present acord, així com en el perfil del contractant d'aquesta administració pública, atés que la mesa de contractació tindrà caràcter permanent i se li atribueixen funcions per a una pluralitat de contractes.  
  
Quart. Notificar el present acord a tots els membres designats.»  
  
  
Cosa que es fa pública perquè en prengueu coneixement.  
  
Alaquàs, 20 d'octubre de 2015.- L'alcaldessa: Elvira García Campos.